31989L0014
L 008/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 15 декември 1988 година
относно определяне на групите сортове на манголд и кръмно цвекло, посочени в условията за изолиране на културите, предвидени в приложение I към Директива 70/458/ЕИО на Съвета относно търговията със семена от зеленчуци
(89/14/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 70/458/ЕИО на Съвета от 29 септември 1970 г. относно търговията със семена от зеленчуци (1), последно изменена с Директива 88/380/ЕИО (2), и по-специално последното изречение от приложение I, параграф 4, буква А от него,
като има предвид, че Директива 87/481/ЕИО на Комисията (3) изменя условията, предвидени в приложение I, параграф 4 към Директива 70/458/ЕИО относно изолацията на културите за производството на семена за манголд и кръмно цвекло;
като има предвид, че съгласно Директива 87/481/ЕИО, минималното разстояние между съседни растения от един и същи под-вид, които биха могли да доведат до нежелано чуждо опрашване, зависи от това дали манголдът или кръмното цвекло са от сорт, принадлежащ към същата група сортове, като тези растения;
като има предвид, че следователно е необходимо да се определят групите сортове на манголд и кръмно цвекло, посочени в приложение I, параграф 4, буква А към Директива 70/458/ЕИО;
като има предвид, че мерките, предвидени в настоящата директива са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩАТА ДИРЕКТИВА:
Член 1
Групите сортове на манголд и кръмно цвекло, посочени в приложение I, параграф 4, буква А към Директива 70/458/ЕИО, са тези, които са изброени в приложението към настоящата директива.
Член 2
Държавите-членки приемат необходимите мерки, за да се съобразят с настоящата директива преди 1 януари 1990 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 15 декември 1988 година.